L 132/12
EL
Επίσημη Εφημερίδα της Ευρωπαϊκής Ένωσης
6.5.2022
(21)
Επιπροσθέτως, οι Ηνωμένες Πολιτείες κοινοποίησαν στην Επιτροπή την εκδήλωση ακόμη μίας εστίας υψηλής παθογονικότητας γρίπης των πτηνών σε πουλερικά.
Η εστία βρίσκεται στην πολιτεία Minnesota, Ηνωμένες Πολιτείες και επιβεβαιώθηκε στις 23 Απριλίου 2022 με εργαστηριακή ανάλυση (RT-PCR).
(22)
Επιπλέον, οι Ηνωμένες Πολιτείες κοινοποίησαν στην Επιτροπή την εκδήλωση ακόμη μίας εστίας υψηλής παθογονικότητας γρίπης των πτηνών σε πουλερικά.
Η εστία βρίσκεται στην πολιτεία Utah, Ηνωμένες Πολιτείες και επιβεβαιώθηκε στις 25 Απριλίου 2022 με εργαστηριακή ανάλυση (RT-PCR).
(23)
Επιπλέον, οι Ηνωμένες Πολιτείες κοινοποίησαν στην Επιτροπή την εκδήλωση δύο εστιών υψηλής παθογονικότητας γρίπης των πτηνών σε πουλερικά: η μία βρίσκεται στην πολιτεία North Dakota, Ηνωμένες Πολιτείες, και η άλλη στην πολιτεία Pennsylvania, Ηνωμένες Πολιτείες.
Και οι δύο επιβεβαιώθηκαν στις 26 Απριλίου 2022 με εργαστηριακή ανάλυση (RT-PCR).
(24)
Οι κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών καθόρισαν ζώνη ελέγχου ακτίνας 10 χλμ. γύρω από τις πληγείσες εγκαταστάσεις και εφάρμοσαν πολιτική εξολόθρευσης με σκοπό τον έλεγχο της παρουσίας της υψηλής παθογονικότητας γρίπης των πτηνών και τον περιορισμό της εξάπλωσης της εν λόγω νόσου.
(25)
Ο Καναδάς, το Ηνωμένο Βασίλειο και οι Ηνωμένες Πολιτείες υπέβαλαν στην Επιτροπή πληροφορίες σχετικά με την επιδημιολογική κατάσταση στην επικράτειά τους, καθώς και τα μέτρα που έλαβαν για την πρόληψη της περαιτέρω εξάπλωσης της υψηλής παθογονικότητας γρίπης των πτηνών.
Οι πληροφορίες αυτές αξιολογήθηκαν από την Επιτροπή.
Με βάση την εν λόγω αξιολόγηση και προκειμένου να προστατευθεί το ζωοϋγειονομικό καθεστώς της Ένωσης, δεν θα πρέπει πλέον να επιτρέπεται η είσοδος στην Ένωση φορτίων πουλερικών, ζωικού αναπαραγωγικού υλικού πουλερικών και νωπού κρέατος από πουλερικά και πτερωτά θηράματα από τις περιοχές που υπόκεινται σε περιορισμούς οι οποίες οριοθετήθηκαν από τις κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών λόγω των πρόσφατων εστιών υψηλής παθογονικότητας γρίπης των πτηνών.
(26)
Επιπλέον, το Ηνωμένο Βασίλειο υπέβαλε επικαιροποιημένες πληροφορίες σχετικά με την επιδημιολογική κατάσταση στο έδαφός του σε σχέση με δεκαπέντε εστίες υψηλής παθογονικότητας γρίπης των πτηνών που επιβεβαιώθηκαν σε εγκαταστάσεις πουλερικών.
Το Ηνωμένο Βασίλειο υπέβαλε επίσης τα μέτρα που έλαβε για την πρόληψη της περαιτέρω εξάπλωσης της εν λόγω νόσου.
Ειδικότερα, έπειτα από την εκδήλωση της εν λόγω εστίας υψηλής παθογονικότητας γρίπης των πτηνών, το Ηνωμένο Βασίλειο έχει εφαρμόσει πολιτική εξολόθρευσης των πτηνών με στόχο την αναχαίτιση και τον περιορισμό της εξάπλωσης της νόσου.
Επιπλέον, το Ηνωμένο Βασίλειο έχει ολοκληρώσει τα αναγκαία μέτρα καθαρισμού και απολύμανσης μετά την εφαρμογή της πολιτικής εξολόθρευσης στις πληγείσες πτηνοτροφικές εκμεταλλεύσεις στην επικράτειά του.
(27)
Η Επιτροπή αξιολόγησε τις πληροφορίες που υπέβαλε το Ηνωμένο Βασίλειο και συμπέρανε ότι οι δεκαπέντε εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις για τις οποίες το Ηνωμένο Βασίλειο έχει υποβάλει επικαιροποιημένες πληροφορίες έχουν εκριζωθεί και δεν υπάρχει πλέον κανένας κίνδυνος που συνδέεται με την είσοδο στην Ένωση προϊόντων πουλερικών από τις ζώνες του Ηνωμένου Βασιλείου από τις οποίες είχε ανασταλεί η είσοδος στην Ένωση προϊόντων πουλερικών λόγω των εν λόγω εστιών.
(28)
Ο εκτελεστικός κανονισμός (ΕΕ) 2022/649 της Επιτροπής (4) τροποποίησε τις σειρές για τη ζώνη GB-2.44 στην καταχώριση για το Ηνωμένο Βασίλειο στο παράρτημα V και στο παράρτημα XV του εκτελεστικού κανονισμού (ΕΕ) 2021/404.
Δεδομένου ότι έχει εντοπιστεί σφάλμα, οι σειρές για τη ζώνη GB-2.44 θα πρέπει να διορθωθούν αναλόγως.
Η διόρθωση θα πρέπει να ισχύει από την ημερομηνία εφαρμογής του εκτελεστικού κανονισμού (ΕΕ) 2022/649.
(29)
Συνεπώς, τα παραρτήματα V και XIV του εκτελεστικού κανονισμού (ΕΕ) 2021/404 θα πρέπει να τροποποιηθούν αναλόγως.
(30)
Λαμβανομένης υπόψη της υφιστάμενης επιδημιολογικής κατάστασης στον Καναδά, στο Ηνωμένο Βασίλειο και στις Ηνωμένες Πολιτείες όσον αφορά την υψηλής παθογονικότητας γρίπη των πτηνών και τον σοβαρό κίνδυνο εισαγωγής της νόσου στην Ένωση, οι τροποποιήσεις που πρέπει να γίνουν στον εκτελεστικό κανονισμό (ΕΕ) 2021/404 με τον παρόντα κανονισμό θα πρέπει να τεθούν σε ισχύ επειγόντως.
(31)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
(4) Εκτελεστικός κανονισμός (ΕΕ) 2022/649 της Επιτροπής της 20ής Απριλίου 2022 για την τροποποίηση των παραρτημάτων V και XIV του εκτελεστικού κανονισμού (ΕΕ) 2021/404 όσον αφορά τις καταχωρίσεις για τον Καναδά, το Ηνωμένο Βασίλειο και τις Ηνωμένες Πολιτείες στους καταλόγους τρίτων χωρών από τις οποίες επιτρέπεται η είσοδος στην Ένωση φορτίων πουλερικών, ζωικού αναπαραγωγικού υλικού πουλερικών και νωπού κρέατος από πουλερικά και πτερωτά θηράματα (ΕΕ L 119 της 21.4.2022, σ.
5).